《先妣忌日发昭化》
宋代·洪咨夔

短棹横秋桔柏矶，青山无尽白云飞。
官三年矣母安在，天一方兮儿欲归。
拱森阴阴闲墓隧，背萱寂寂老庭闱。
呼儿扫驿陈遗像，杯酒炉香泪满衣。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。